Vlak 4: Dán mag jy gaan draf, maar steeds geen sigarette nieNkosazana Dlamini-Zuma, die minister van samewerkende regering en tradisionele sake (Foto: National Cogta/Twitter) Nkosazana Dlamini-Zuma, die minister van samewerkende regering en tradisionele sake, het Woensdag meer besonderhede verskaf oor riglyne wat van 1 Mei 2020 op koronavirus-vlak 4 sal geld. Dlamini-Zuma het gesê sedert die konsepdokument verlede week Saterdag gepubliseer is, het haar departement en die departement van handel en nywerheid meer as 70 000 insette van die publiek ontvang. “Al dié aanbevelings is oorweeg en sommige daarvan is vervat in die finale riglyne,” het sy gesê. Uit die insette van die publiek was navrae oor oefeninge die gewildste en meer as 22 000 navrae is in dié verband ontvang, het die minister gesê. “Ons verwag steeds van elke persoon om by die huis te bly. Slegs persone wat, volgens die riglyne vir vlak 4 mag werk toe gaan, word toegelaat om dit te doen. Net soos op vlak 5 mag die publiek natuurlik nog steeds winkel toe gaan om hoofsaaklik kruideniersware, medikasie en ander noodsaaklike produkte te gaan koop, maar meer produkte word op vlak 4 toegelaat.” Sy het gesê kinders wat tydens die afsonderingsperiode by oumas, oupas en ander familielede gaan kuier het, word toegelaat om nou terug te keer huis toe. Geskeide ouers mag ook steeds toesig deel, kragtens die riglyne van vlak 5. Die minister het die volgende maatreëls aangekondig: Die minister het gesê daar was ook talle navrae oor haarkappers en ander skoonheidsdeskundige dienste (bv. manikuur, pedikuur), maar dit word steeds nie toegelaat nie, omdat sosiale distansiëring nie moontlik is in dié bedrywe nie. Die minister het ook gesê oor skole en universiteite sal die departement van onderwys terugvoer gee. Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.